**Til pkt 4: Saker fremmet av korpsstyret til årsmøte 10. april 2013**

**Sak 1: Evaluering av komitéstruktur**

**Sak 2: Musikalsk progresjonsplan for korpset (gruppeundervisning, fremmøte, øving, permisjoner)**

**Sak 3: Kalendersalg og andre inntektskilder**

**Sak 4: Korpstur, informasjonssak**

**SAK 1 - Evaluering av komitéstruktur**

Årsmøtet 2012 vedtok en ny komitéstruktur av 6 komitéer med definerte ansvarssområder. Dette kom på plass for å fordele små og store arbeidsoppgaver på flere mennesker slik at ikke enkelte ble sittende med for mye arbeid i en ellers så travel hverdag. Det har gått et år og vi ønsker å evaluere komitéstrukturen slik det har vært det siste året og eventuelt gjøre endringer dersom det er nødvendig.

Nedenfor følger en beskrivelse av komiteene og dets ansvarsområder. Alle komitéene rapporterer til styret:

1. **Loppekomité (Leder: Tom Flattum) + ca 8 medlemmer**

* Ansvar for planlegging, gjennomføring og avslutning av loppemarkedet.
* Ansvar for orden i lopperommet og den blå boden.

1. **17.mai-komité (Tidl. leder: Morten Buan, ny leder på plass fra 2013) + ca 5 medlemmer**

* Ansvar for planlegging, gjennomføring og avslutning av dugnad på 17. mai.
* Ansvar for orden i 17-mai lageret under ungdomskolen, og 17-mai rommet

1. **Kafeteriakomité (Tidl. leder: Marit Elvebakk, ny leder på plass fra 2013) + ca. 5 medlemmer**

* Ansvar for planlegging og gjennomføring av matservering ved alle korpsets arrangementer.
* Komitemedlemmene deltar i loppe-, seminar- og 17. mai-komiteen.

1. **Tur- og stevnekomité (Leder: Nicole Njå) + ca. 3 medlemmer**

* Ansvar for planlegging og ledelse av korpstur og stevnearrangementer.
* Rapporterer til styret

1. **Seminarkomité (Leder: Inger Schedell Flattum) + 2-3 medlemmer)**

* Ansvar for planlegging, gjennomføring og avslutning av seminar- og konsert-arrangementer.
* Avklare repertoar, tid, sted, invitasjon behov for musikalske og andre ressurser

1. **Finanskomité (Leder: Gudleik Njå) + 2-3 medlemmer**

* Ansvar for forslag og kreativ tenkning (analyse) rundt det å skaffe tilstrekkelig med inntekter (og evt redusere kostnader) i korpset på kort og lang sikt.
* Gjennomfører nye prosjekter og gir råd til styret.

***Forslag til vedtak:***

Årsmøtet vedtar:

* Beholde komitéstrukturen slik den er i dag med eventuelt nye ledere og medlemmer på plass med representanter fra aspirant-, junior- og hovedkorps.
* Ledere for hver komité blir med på planleggingsmøte mot slutten av hvert semester der plan for påfølgende semester skal etableres

**SAK 2 - Musikalsk progresjonsplan for korpset**

I samråd med korpsets to dirigenter, Marius og Kari-Andrea, ble juniorperioden utvidet til to år, der de som er junior 2 går over til hovedkorps i løpet av vårsemesteret det andre året. Dette ble gjort for at musikantene skulle være mer sikre og spilledyktige når de kommer med i hovedkorpset. Musikantene er først aspiranter i ett år, der det første halve året er kun spilletimer deretter et halvt år med både spilletime og aspirantsamspill. Deretter rykker man opp som junior i to år, med spilletime og juniorsamspill.  Denne progresjonsplanen er vanlig i mange korps og i tråd med det forbundet anbefaler. Kari-Andrea har jobbet med å skape en egen identitet for juniorkorpset det siste året med eget reportoar og konserter.

Styret ønsker å vurdere delvis overgang til gruppeundervisning som erstatning for individuelle spilletimer.  Dette vil bli gjort i samråd med dirigenter og instruktører.  Det er flere årsaker til at styre ønsker å vurdere dette:

-          Korpset er nå av en størrelse der det er lettere å definere egnede grupper

* Det er behov for å begrense økningen i kostnader for individuelle spilletimer ved økende antall musikanter
* Felles spilletimer kan styrke samspill og musikalsk progresjon og motivere på en annen måte en individuelle spilletimer

Fremmøte, spesielt i hovedkorps er varierende, og styret vil derfor understreke at i et korps er alle avhengige av hverandre og at det derfor er viktig at en møter opp på mest mulig og også at barna øver jevnlig hjemme.  Styret ser også at korpset mister mye i løpet av sommerferien og vil derfor på det sterkeste oppfordre til at instrumentet tas frem en gang i blant i ferien også for å vedlikeholde teknikk og kunnskap.

**Informeringssak:** Permisjoner.

***Forslag til vedtak:***

Årsmøte vedtar:

-    Styret kan i samråd med dirigentene innføre gruppeundervisning som erstatning for individuelle spilletimer dersom dette er hensiktsmessig utfra et musikalsk og økonomisk synspunkt.

**SAK 3 – Kalendersalg og andre inntektskilder**

Finanskomitéen, ledet av Gudleik Njå, har jobbet med alternative inntektsmuligheter det siste året bl.a. for å finansiere nye uniformer og instrumenter. Hovedinntektskilden er fortsatt loppemarked og 17.mai og styret understreker viktigheten av at alle bidrar. Selv om vi nå er blitt flere foreldre som kan bidra, er det fortsatt behov for alle sammen, da det er nødvendig å øke inntektene for å håndtere økte utgifter i forbindelse med at vi er blitt flere musikanter.

Andre inntektskilder som styret ønsker å informere om:

1. **Informasjonssak. BINGO-støtte**. Vi har inngått avtale med O. Kristoffersen Bingodrift og ved første utbetaling etter sommeren 2013 vil vi kunne se hva resultatet blir.
2. **Informasjonssak. Kalenderproduksjon og salg**. Første opplag av Frognerkalenderen kom ut før jul og vi ønsker å ha dette som fast punkt hvert år. Sponsorer søkes.

**SAK 4: KORPSTUR TIL KRISTIANSAND (informasjonssak)**

Vivian informerer korpsmedlemmene om årets korpstur til Krisitansand.

**Til pkt 6: Fastsettelse av kontingent på årsmøte 10. april 2013**

**Forslag fra korpsstyret til Fastsettelse av kontingent 2013/2014:**

Korpsets økonomi er gjennomgått og de opplysninger som har fremkommet gjør at styret foreslår en økning av kontingenten som vil gjelde for 2013/2014. Dette for å ta høyde for at inntektene på dugnadene ikke har økt i takt med utgiftsøkningen som følge av flere barn.

*Forslag til vedtak:*   
Ny kontingent fra og med høst 2013 vil øke med ca. 4% til NOK 2200 pr halvår. I tillegg halveres søsken moderasjonen slik kontingent med søskenmoderasjon blir NOK 2000.